Document ID: 32008D0934

KOMISSION PÄÄTÖS,
tehty 5 päivänä joulukuuta 2008,
eräiden tehoaineiden sisällyttämättä jättämisestä neuvoston direktiivin 91/414/ETY liitteeseen I ja näitä tehoaineita sisältäville kasvinsuojeluaineille annettujen lupien peruuttamisesta
(tiedoksiannettu numerolla K(2008) 7637)
(ETA:n kannalta merkityksellinen teksti)
(2008/934/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1) ja erityisesti sen 8 artiklan 2 kohdan neljännen alakohdan,
sekä katsoo seuraavaa:
(1)
Direktiivin 91/414/ETY 8 artiklan 2 kohdassa säädetään, että jäsenvaltio voi 12 vuoden kuluessa kyseisen direktiivin tiedoksi antamisesta sallia, että markkinoille saatetaan sellaisia kasvinsuojeluaineita, jotka sisältävät kyseisen direktiivin liitteeseen I kuulumattomia tehoaineita ja jotka ovat jo olleet markkinoilla kaksi vuotta direktiivin tiedoksi antamisen jälkeen, samalla kun kyseisiä tehoaineita tutkitaan vaiheittain työohjelman mukaisesti.
(2)
Komission asetuksissa (EY) N:o 451/2000 (2) ja (EY) N:o 1490/2002 (3) vahvistetaan direktiivin 91/414/ETY 8 artiklan 2 kohdassa tarkoitetun työohjelman kolmannen vaiheen täytäntöönpanoa koskevat yksityiskohtaiset säännöt sekä luettelo tehoaineista niiden arviointia ja mahdollista direktiivin 91/414/ETY liitteeseen I sisällyttämistä varten. Tämän päätöksen liitteessä luetellut tehoaineet sisältyvät kyseiseen luetteloon.
(3)
Kahden kuukauden kuluessa arviointikertomusluonnoksen vastaanottamisesta asianomaiset ilmoittajat peruuttivat omasta aloitteestaan kyseisiä tehoaineita koskevan hakemuksensa asetuksen (EY) N:o 1490/2002 11 e artiklan mukaisesti.
(4)
Tutkittuaan arviointikertomusluonnokset, esittelevän jäsenvaltion suositukset ja muiden jäsenvaltioiden huomautukset komissio on päätynyt siihen, että 11 b ja 11 f artiklaa ei voida soveltaa. Sen vuoksi sovelletaan 11 e artiklaa.
(5)
Tämän päätöksen liitteessä lueteltuja tehoaineita ei sen vuoksi olisi sisällytettävä direktiivin 91/414/ETY liitteeseen I.
(6)
Koska kyseisten tehoaineiden sisällyttämättä jättäminen ei perustu asetuksen (EY) N:o 1490/2002 liitteessä VI vahvistettuihin selkeisiin viitteisiin haitallisista vaikutuksista, jäsenvaltioilla tulisi olla mahdollisuus pitää luvat voimassa 31 päivään joulukuuta 2010 saakka asetuksen (EY) N:o 1490/2002 12 artiklan 3 kohdan mukaisesti.
(7)
Jäsenvaltioiden mahdollisesti myöntämä lisäaika luettelossa mainittuja tehoaineita sisältävien kasvinsuojeluaineiden nykyisten varastojen hävittämiselle, säilyttämiselle, markkinoille saattamiselle ja käytölle olisi rajattava enintään 12 kuukauteen, jotta kyseisiä varastoja voidaan käyttää vielä yhtenä kasvukautena.
(8)
Tällä päätöksellä ei rajoiteta mahdollisuutta esittää uusi hakemus direktiivin 91/414/ETY 6 artiklan 2 kohdan ja yksityiskohtaisista säännöistä neuvoston direktiivin 91/414/ETY soveltamiseksi siltä osin kuin on kyse direktiivin 8 artiklan 2 kohdassa tarkoitettuun työohjelmaan kuuluneiden mutta direktiivin liitteeseen I sisällyttämättömien tehoaineiden tavanomaisesta ja nopeutetusta arviointimenettelystä 17 päivänä tammikuuta 2008 annetun komission asetuksen (EY) N:o 33/2008 (4) nojalla mainitun asetuksen 13-22 artiklassa vahvistettua nopeutettua menettelyä noudattaen.
(9)
Kyseisen menettelyn mukaisesti ilmoittaja, jonka esittämää tehoainetta ei ole peruutuksen takia sisällytetty liitteeseen, voi jättää uuden hakemuksen toimittaen vain lisätiedot, joita tarvitaan niiden kysymysten käsittelemiseksi, jotka johtivat sisällyttämättä jättämistä koskevan päätöksen tekemiseen. Ilmoittaja on saanut arviointikertomusluonnoksen, jossa kyseiset tiedot määritellään.
(10)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Tämän päätöksen liitteessä lueteltuja tehoaineita ei sisällytetä tehoaineina direktiivin 91/414/ETY liitteeseen I.
2 artikla
Jäsenvaltioiden on peruutettava yhtä tai useampaa liitteessä mainittua tehoainetta sisältävien kasvinsuojeluaineiden luvat viimeistään 31 päivänä joulukuuta 2010.
3 artikla
Jäsenvaltioiden direktiivin 91/414/ETY 4 artiklan 6 kohdan säännösten mukaisesti myöntämän lisäajan on päätyttävä viimeistään 31 päivänä joulukuuta 2011.
4 artikla
Tämä päätös on osoitettu kaikille jäsenvaltioille.
Tehty Brysselissä 5 päivänä joulukuuta 2008,

Labels: 3
1
6